《消夏九咏选六 声声慢 其六 山亭眺雨》
清代·袁绶

雾羃檐牙，云堆屋角，苔痕绿满闲庭。乍密旋疏，无端又复盆倾。

新凉暗消溽暑，泛方塘、泡影晶莹。风过处，听竹敲清响，荷戛繁声。

那更萧萧飒飒，搅柔肠欲碎，愁损双成。水态山容，微茫望不分明。

遥峰瀑飞银练，映◇烟、一塔伶俜。凭画槛，盼何时、来眺晚晴。

作者简介：浙江钱塘人，字紫卿。袁枚孙女。幼读祖父诗，辄怡然意开。所为诗沉著痛快，无闺阁气。有《簪芸阁诗稿》。